Účasť úradu OLAF na JIT dohodnutá medzi príslušnými súdnymi orgánmi [členských štátov] dňa [dátum] OLAF1 sa zúčastňuje na poskytovaní pomoci, odborných znalostí a koordinačných kapacít (ak sa dohodnú) v JIT. Táto účasť sa uskutočňuje za podmienok stanovených v tomto dojednaní a v súlade s platnými nástrojmi EÚ. Účastníci Na činnosti JIT sa zúčastňujú tieto osoby z úradu OLAF: Meno Funkcia OLAF písomne informuje ostatné strany JIT o každom doplnení alebo vypustení osôb z uvedeného zoznamu. Osobitné dojednania týkajúce sa účasti úradu OLAF 1. Zásady účasti 1.1. Zamestnanci úradu OLAF, ktorí sa zúčastňujú na činnosti JIT, pomáhajú pri získavaní dôkazov a členom tímu poskytujú odborné znalosti v súlade s právnymi predpismi týkajúcimi sa úradu OLAF a vnútroštátnymi právnymi predpismi členského štátu, v ktorom tím pôsobí. 1.2. Zamestnanci úradu OLAF, ktorí sa zúčastňujú na činnosti JIT, pracujú pod vedením vedúceho/vedúcich tímu určeného/určených v bode [vložte príslušný bod] dohody (ďalej len „vedúci JIT“) a poskytujú všetku pomoc a odborné znalosti potrebné na dosiahnutie cieľov a účelu JIT určených vedúcim/vedúcimi tímu. 1.3. Zamestnanci úradu OLAF majú právo nevykonávať úlohy, ktoré sú podľa ich názoru v rozpore s ich povinnosťami podľa právnych predpisov týkajúcich sa úradu OLAF. Zamestnanec úradu OLAF v takých prípadoch informuje generálneho riaditeľa úradu OLAF alebo jeho zástupcu. OLAF sa poradí s vedúcim/vedúcimi tímu s cieľom nájsť riešenie uspokojivé pre obe strany. 1.4. Zamestnanci úradu OLAF, ktorí sa zúčastňujú na činnosti JIT, neprijímajú žiadne donucovacie opatrenia. Zúčastnení zamestnanci úradu OLAF však môžu byť pod vedením vedúceho/vedúcich tímu prítomní počas operatívnych činností JIT, aby na mieste poskytovali poradenstvo a pomoc členom tímu, ktorí vykonávajú donucovacie opatrenia, pokiaľ tomu nebránia vnútroštátne právne prekážky v štáte, v ktorom tím pôsobí. 2. Typ pomoci 2.1. Zúčastnení zamestnanci úradu OLAF poskytujú na požiadanie a podľa potreby celé spektrum služieb pomoci úradu OLAF v súlade s právnymi predpismi týkajúcimi sa úradu OLAF. To zahŕňa poskytovanie operačnej a technickej pomoci a odborných znalostí pri vyšetrovaní trestných činov a poskytovanie a overovanie informácií vrátane forenzných údajov a analytických správ. 2.2. Zamestnanci úradu OLAF, ktorí sa zúčastňujú na činnosti JIT, môžu pomáhať pri všetkých činnostiach, a to najmä poskytovaním administratívnej, dokumentačnej a logistickej podpory, strategickej, technickej a forenznej podpory, taktických a operačných odborných znalostí a poradenstva členom JIT, a to podľa požiadaviek vedúceho/vedúcich tímu. 3. Prístup k systémom úradu OLAF na spracúvanie informácií 3.1. Zamestnanci úradu OLAF môžu spolupracovať priamo s členmi JIT a poskytovať členom a vyslaným členom JIT v súlade s právnymi predpismi týkajúcimi sa úradu OLAF informácie z príslušných spisov nachádzajúcich sa v systéme správy prípadov úradu OLAF. Musia sa pritom dodržať podmienky a obmedzenia využívania týchto informácií. 3.2. Informácie, ktoré zamestnanci úradu OLAF získajú v čase, keď sú súčasťou JIT, sa môžu so súhlasom a na zodpovednosť členského štátu, ktorý informácie poskytol, zahrnúť do príslušných spisov nachádzajúcich sa v systéme správy prípadov úradu OLAF. 4. Náklady a vybavenie 4.1. Členský štát, v ktorom sa uskutočňuje vyšetrovanie, je zodpovedný za poskytnutie technického vybavenia (kancelárske vybavenie, ubytovanie, telekomunikačné prostriedky atď.) potrebného na splnenie úloh a uhradí vzniknuté náklady. Tento členský štát tiež poskytuje kancelárske komunikačné prostriedky a iné technické vybavenie potrebné na (zašifrovanú) výmenu údajov. Náklady znáša tento členský štát. 4.2. OLAF hradí náklady vzniknuté v dôsledku účasti jeho zamestnancov v JIT. Dátum/podpis 1 Zriadený rozhodnutím Komisie 1999/352/ES, ESUO, Euratom z 28. apríla 1999, ktorým sa zriaďuje Európsky úrad pre boj proti podvodom (OLAF), naposledy zmeneným rozhodnutím Komisie (EÚ) 2015/512 z 25. marca 2015 a na základe nariadenia Európskeho parlamentu a Rady (EÚ, Euratom) č. 883/2013 z 11. septembra 2013 o vyšetrovaniach vykonávaných Európskym úradom pre boj proti podvodom (OLAF) a nariadenia Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev (ďalej len „právne predpisy týkajúce sa úradu OLAF“).